RPC โชว์งบฯ Q1/58 สุดหรูตามคาด พลิกกำไรกว่า 212.32 ล้าน!
RPC โชว์งบฯ Q1/58 สุดหรู พลิกกำไรกว่า 212.32 ลบ. จากขาดทุน 25 ลบ.ในปีก่อน หลังรับรู้ส่วนแบ่งกำไรจากการวัดมูลค่ายุติธรรม ณ วันซื้อหุ้น SAMCO
14 พ.ค. 2558

บริษัท อาร์พีซีจี จำกัด (มหาชน) หรือ RPC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 212.32 ล้านบาท หรือมีกำไรสุทธิ 0.16 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 25 ล้านบาท หรือขาดทุนสุทธิ 0.03 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากการรับรู้ส่วนแบ่งกำไรจำนวน 242 ล้านบาท ซึ่งเกิดจากการวัดมูลค่ายุติธรรม ณ วันซื้อหุ้นสามัญของบริษัท สัมมากร จำกัด (มหาชน) หรือ SAMCO เพิ่มอีก 23%
ขณะที่ก่อนหน้านี้ตามที่ผู้สื่อข่าวได้รายงานว่า มีกระแสข่าวเกี่ยวกับ RPC ว่าจะประกาศผลประกอบการในไตรมาส 1/58 มีกำไรไม่ต่ำกว่า 200 ล้านบาท หลังเข้าลงทุนในSAMCO